సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
జక్కన్నతో మహేష్.. ఇదిగో క్లారిటీ
దర్శకధీరుడు రాజమౌళి.. సూపర్ స్టార్ మహేష్ బాబు కాంబినేషన్‌లో సినిమా రాబోతుందనే ప్రచారం గత కొన్నిరోజులుగా జరుగుతోంది.
TNN | Updated:
Sep 24, 2017, 03:08PM IST
దర్శకధీరుడు రాజమౌళి.. సూపర్ స్టార్ మహేష్ బాబు కాంబినేషన్&zwnj;లో సినిమా రాబోతుందనే ప్రచారం గత కొన్నిరోజులుగా జరుగుతోంది. అయితే ప్రస్తుత పరిస్థితులను బట్టి వీరి కాంబోలో సినిమా సెట్ అయ్యే అవకాశాలు కనిపించడం లేదు. బాహుబలి2 తరువాత చాలా కాలంగా విరామం తీసుకుంటున్న రాజమౌళి ఇప్పటివరకు తన తదుపరి సినిమా హీరో ఎవరనే విషయంలో ఓ క్లారిటీకు రాలేదు. అయితే రాజమౌళితో తన సినిమా ఎప్పుడు ఉంటుందనే విషయంపై మహేష్ తాజాగా స్పందించాడు.
ప్రస్తుతం మహేష్ బాబు నటించిన 'స్పైడర్' మూవీ సెప్టెంబర్ 27న విడుదలకు సిద్ధంగా ఉంది. దీంతో సినిమా ప్రమోషన్స్&zwnj;లో జోరుగా పాల్గొంటున్నాడు మహేష్. ఈ క్రమంలో ఓ ఇంటర్వ్యూలో మహేష్&zwnj;కు రాజమౌళితో సినిమా ప్రస్తావన ఎదురవ్వగా.. 'రాజమౌళితో సినిమా తప్పకుండా ఉంది. అయితే ఎప్పుడు ఉంటుందనే విషయాన్ని మాత్రం ఇప్పుడే చెప్పలేను. బహుశా వచ్చే ఏడాది చివరిలో ఆ ప్రాజెక్ట్ సెట్ అయ్యే అవకాశాలు ఉన్నాయని' స్పష్ఠం చేశాడు. ఇప్పుడు మహేష్.. తన స్పైడర్ రిలీజ్ కాకముందే కొరటాల శివ సినిమా సెట్స్ పైకి వెళ్లిపోయాడు. ఆ తరువాత వంశీ పైడిపల్లి దర్శకత్వంలో మరో సినిమా కమిట్ అయ్యాడు. ఈ ప్రాజెక్ట్స్ అన్నీ పూర్తయిన తరువాతే రాజమౌళితో సినిమా చేసే ఛాన్స్ ఉంది. ఇది ఇలా ఉండగా.. విజయేంద్రప్రసాద్ రెడీ చేసిన ఓ కాప్ స్టోరీ రాజమౌళికి బాగా నచ్చిందని ఇటీవల ఆయన వెల్లడించారు. మరి రాజమౌళి ఆ కాప్ స్టోరీ ఏ హీరోతో తెరకెక్కిస్తాడో చూడాలి.